हर हाल में ऐतिहासिक होगा अमेरिकी चुनाव, चाहे जो भी हो नतीजा !

Tue, 05 Nov 2024 11:39:14 +0000

2024 के अमेरिकी राष्ट्रपति चुनाव के नतीजों का जितनी बेसब्री से इंतजार 34 करोड़ अमेरिकी कर रहे हैं, उससे कहीं ज्यादा संख्या में दूसरे देशों के लोग भी इस चुनाव पर टकटकी लगाए हुए हैं. एक तरफ जहां पश्चिम एशिया में इज़राइल और ग़ाज़ा, हिज़्बुल्लाह व ईरान के बीच जंग छिड़ी हुई है, तो वहीं पूर्वी यूरोप में भी रूस-यूक्रेन के बीच युद्ध चल रहा है. अमेरिकी राष्ट्रपति चुनाव का इन सब घटनाओं पर व्यापक असर पड़ सकता है. भारत के नज़रिए से भी चीन के साथ तनाव और कनाडा व अमेरिका में हुई हालिया घटनाओं के चलते इस चुनाव के कुछ असर हो सकते हैं.